Sakeman wat glo vrou vermoor terug in hofFatima Patel. Foto: Twitter Patel se vrou, Fatima (29), is op 10 April aangerand en doodgeskiet in die egpaar se huurwoonstel in Nirvana, Polokwane. Sy is met ŉ stomp voorwerp geslaan. Patel is ses dae later vir die moord in hegtenis geneem. Hy ontken dat hy enige aandeel in sy vrou se moord gehad het en het gesê sy is tydens ŉ huisbraak doodgemaak. Patel het om borgtog aansoek gedoen en gesê hy is sielkundig en emosioneel deur sy vrou se dood geraak en wil graag sy kinders sien. Tydens sy vorige borgtogverskyning verlede Woensdag is ŉ ter plaatse ondersoek by Patel se huis gedoen, glo om vas te stel of enigiemand met die perseel se hek gepeuter het om toegang te verkry. Konst. David Nkuna, die ondersoekbeampte, het vroeër aan die hof gesê Patel het ná sy vrou se moord by sy oom se huis gaan bad en skoon klere aangetrek. News24